Nagycserkesz Község Önkormányzata

6/2015. (III. 31.)

Önkormányzati rendelete

**az avar és növényi hulladék nyílttéri égetéséről**

Nagycserkesz Község Önkormányzat Képviselő-testülete a környezet védelmének általános szabályairól szóló 1995. évi LIII. törvény 46. § (1) bekezdés c) pontjában és 48. § (4) bekezdés b) pontjában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **Rendelet célja és hatálya**

**1.§** (1) Jelen rendelet célja, hogy az avar és kerti hulladék égetésére, valamint a háztartási tevé­kenységgel okozott légszennyezésre vonatkozó szabályok és korlátozások megállapításá­val elősegítse a település környezete és levegője tisztaságának és lakossága egészségének védelmét.

(2) A rendelet hatálya Nagycserkesz közigazgatási területén valamennyi természetes és jogi személyre Jogi személyiséggel nem rendelkező szervezetre kiterjed.

**2.** **Avar és kerti hulladék égetésére vonatkozó szabályok**

1. **§** (1) A kerti hulladék kezeléséről, ártalmatlanításáról az ingatlan tulajdonosa köteles gondoskodni.

(2) A kerti hulladék ártalmatlanítása elsősorban komposztálással történhet.

**3.§** Kerti hulladék égetése nem végezhető:

1. közterületen;
2. védett vagy védelemre tervezett területen.

**4.§** (1) A 3. § alá nem eső ingatlanon kerti hulladék égetését elvégezni kizárólag március és április, valamint október és november hónapokban 8 és 20 óra között lehet.

(2) Az égetendő kerti hulladék nem tartalmazhat más kommunális, illetve ipari eredetű hulla­dékot.

(3) A füstképződés csökkentése érdekében a kerti hulladékot előzetesen szikkasztani, szárítani kell, s az eltüzelése csak folyamatosan, kis adagokban történhet. Nagy mennyiségű füstöt termelő anyagot (nedves kerti hulladék) égetni nem szabad. Az égetést végző túlzott füst illetve koromképződés esetén köteles a tüzet eloltani, és a levegőszennyezést megszüntetni.

(4) Kerti, hulladékot kizárólag szélcsendes időben és csak olyan helyen szabad égetni, ahol az égetés a személyi és vagyoni biztonságot nem veszélyezteti, és környezeti kárt nem okoz. A kerti hulladék égetése kizárólag személyes felügyelet mellett, a tűzvédelmi szabályok szigorú betartásával égethető el. Veszély esetén a tűz eloltásáról az égetést végző személy köteles gondoskodni.

(5) Az égetés helyszínén olya eszközöket és felszereléseket kell készenlétbe helyezni, amelyekkel a tűz terjedése megakadályozható, illetőleg a tűz eloltható.

(6) Az égetés csak úgy folytatható, hogy az a környezetet ne zavarja, továbbá tűz- é robbanás- veszélyt ne jelentsen.

(7) Az égetés céljára szolgáló tüzet őrizetlenül hagyni tilos, és veszély esetén, vagy ha a tűzre már szükség nincs, azt azonnal el kell oltani.

(8) Az égés folyamatának gyorsítására éghető folyadék (benzin, gázolaj, stb.) légszennyező, vagy bűzös segédanyag nem alkalmazható.

(9) Az égetés befejezése után a helyszínt gondosan át kell vizsgálni és a parázslást, izzást meg kell szüntetni.

## *Záró rendelkezések*

5. § (1) Ez a rendelet 2015. április 1-én lép hatályba.

PH.

|  |  |
| --- | --- |
| ……………………………… | …………………………….. |
| Polgármester | Aljegyző |

**Kihirdetési Záradék**

Jelen rendelet kihirdetése Nagycserkesz Község Önkormányzat hirdetőtábláján való kifüggesztéssel 2015.március 31-ei napon megtörtént.

Nagycserkesz, 2015.március 31.

………………………….

Dr. Varga Attila

aljegyző